ALLAHABAD: पावर कारपोरेशन ने बिजली चोरी और बकाए पर एक बार कनेक्शन काटने के बावजूद दोबारा अवैध तरीके से कनेक्शन चला रहे लोगों के खिलाफ चलाए जा रहे अभियान में विजिलेंस टीम को भी शामिल कर लिया है. यही वजह रही कि शनिवार को खुशरूबाग सब स्टेशन के अन्तर्गत आने वाले इलाकों में चेकिंग की गई. सब स्टेशन के एसडीओ राकेश कुमार व विजिलेंस टीम के इंस्पेक्टर पंकज यादव की अगुवाई में रोशनबाग, दायरा शाह अजमल व बैंगन टोला इलाके में अभियान चलाकर 25 लोगों के खिलाफ धारा 135 के तहत शाहगंज व खुल्दाबाद कोतवाली में एफआईआर दर्ज कराई गई है.